మూడో టెస్టుకు టీమిండియా జట్టులో
జడేజా స్థ్థానంలో అక్షర్‌ పటేల్‌?
కొలంబో: మూడు టెస్టుల సిరీస్‌లో భాగంగా ఆతిథ్య శ్రీలంకతో చివరిదైన మూడో టెస్టు ఆగస్టు 12 పల్లెకెలెలో ప్రారంభం కానున్న సంగతి తెలి సిందే. కొలంబోలో జరిగిన రెండో టెస్టులో నిబం ధనలను ఉల్లంఘించినందుకు ఐసిసి ఆల్‌ రౌండర్‌ రవీంద్ర జడేజాపై సస్పెన్షన్‌ వేటు పడిన సంగతి తెలిసిందే. దీంతో జడేజా స్థానంలో తుది జట్టులో ఎవరుచోటు దక్కించుకుంటారనే దానిపై ఉత్కంఠ కొనసాగుతోంది. ఈ నేపథ్యంలో ఓ యువ బౌలర్‌ పేరు ప్రధానంగా వినిపిస్తోంది. గుజరాత్‌కు చెం దిన అక్షర పటేల్‌ భారత్‌ తరుపున 30వన్డేలు, 7టీ20లు ఆడాడు. వన్డేల్లో 35 వికెట్లు తీయగా టీ 20ల్లో 7వికెట్లను తీశాడు. టెస్టుల్లో మాత్రం ఇంకా ఆడలేదు. సస్పెన్షన్‌కు గురైన జడేజా స్థానంలో అక్షర్‌ పటేల్‌ని ఎంచుకోవాలని బిసిసిఐ భావిస్తున్నట్లు తెలుస్తోంది. ప్రస్తుతం అక్షర పటేల్‌ దక్షిణాఫ్రికా పర్యటనలో ఉన్నాడు. బిసిసిఐ గనుక అతడిని మూడో టెస్టుకి ఎంపిక చేస్తే దక్షిణాఫ్రికా పర్యటనను మధ్యలోనే వదిలేసి నేరుగా శ్రీలంకకు చేరుకోవాల్సి ఉంటుంది. ఇదేగనుక జరిగితే శ్రీలంక పర్యటనలో హార్థిక్‌ పాండ్యా తర్వాత భారత్‌ తరుపున టెస్టుల్లో ఆరంగేట్రం చేసిన ఆటగాడిగా అక్షర పటేల్‌ నిలుస్తాడు. ముక్కోణపు వన్డే సిరీస్‌లో భాగంగా అక్షర పటేల్‌, రాహుల్‌ ద్రవిడ్‌ కోచింగ్‌ నేతృత్వంలోని భారత్‌-ఏ తరుపున దక్షిణాఫ్రికాలో పర్యటిస్తున్నాడు. దక్షిణాఫ్రికా పర్య టనలో అక్షర్‌ పటేల్‌ 3 మ్యాచుల్లో 6 వికెట్లను తన ఖాతాలో వేసుకున్నాడు. ఐపిఎల్‌లో కింగ్స్‌ ఎలెవన్‌ పంజాబ్‌, ముంబై ఇండియన్స్‌ తరుపున ఆడాడు.
శ్రీలంక జట్టులో హెరాత్‌ దూరం: మూడో టెస్టుకి శ్రీలంక వెటరన్‌ స్పిన్నర్‌ రంగనా హెరాత్‌ దూరం కానున్నాడు. ఈమేరకు శ్రీలంక క్రికెట్‌ బోర్డు నిర్ణయం తీసుకుంది. గత మూడు వారాలుగా రంగనా హెరాత్‌ విశ్రాంతి లేకుండా ఆడుతుం డటంతో శ్రీలంక క్రికెట్‌ బోర్డు ఈ నిర్ణయం తీసు కుంది. అంతకుముందు శ్రీలంక ప్రధాన పేసర్‌ నువాన్‌ ప్రదీప్‌ గాయం కారణంగా టెస్టు సిరీస్‌కు దూరమైన సంగతి తెలిసిందే. హెరాత్‌కు ఎటు వంటి గాయం అవలేదని, గత మూడు వారాల నుంచి అధిక వర్క్‌లోడ్‌ కారణంగా అతడికి మూడో టెస్టులో విశ్రాంతి కల్పించాలని శ్రీలంక క్రికెట్‌ బోర్డు మేనేజర్‌ అపాంక గురుసిన్హా తెలిపారు. జింబాబ్వేతో జరిగిన ఏకైక టెస్టులో హెరాత్‌ 71.1 ఓవర్లు బౌలింగ్‌ చేశాడు. ఆ తర్వాత భారత్‌తో జరిగిన రెండు టెస్టుల్లో 91 ఓవర్ల పాటు బౌలింగ్‌ వేశాడు. ఇలావరుసగా మూడు టెస్టుల్లో సుమారు 200 ఓవర్లు బౌలింగ్‌ చేయడంతో హెరాత్‌పై విపరీతమైన భారం పడింది. అతని వయస్సు దృష్టిలో పెట్టుకుని విశ్రాంతినిచ్చామని అపాంక గురుసిన్హా తెలిపారు. మరోవైపు రాబోయే రెండు నెలల్లో పాకిస్తాన్‌తో శ్రీలంక టెస్టు సిరీస్‌ను ఆడనున్న నేపథ్యంలో ఈ నిర్ణయం సరైందేనని చెప్పాడు. మూడుటెస్టుల సిరీస్‌లో ఇప్పటికే రెండు టెస్టులను కోల్పోయిన లంకజట్టు మూడో టెస్టులో కనీసం పరువు నిలుబెట్టుకోవాలని చూస్తోంది.